النظام العالمى الجديد

النظام العالمى الجديد هو مصطلح بيستخدم عشان يوصف أى فتره تاريخيه حصل فيها تغيير كبير فى الفكر السياسى العالمى وفى توازن القوى بين الدول على الساحه الدوليه.

التفسيرات بتختلف حول المصطلح، لكن غالبا بيبقى مرتبط بفكرة الحكم العالمى أو التعاون الدولى لحل مشاكل كبيره والمشاكل دى الدول لوحدها متقدرش تحلها، وده بيتطلب تنسيق بين دول العالم.

واحد من أشهر استخدامات المصطلح كان فى المبادئ الأربعه عشر للرئيس الأمريكى وودرو ويلسون، وكمان فى الدعوات لإنشاء عصبة الأمم بعد الحرب العالميه الأولى. بعد كده استخدم المصطلح بشكل أقل لوصف خطط الأمم المتحده ونظام بريتون وودز بعد الحرب العالميه التانيه، لكن استخدامه قل بسبب الصوره السلبيه اللى ارتبطت بفشل عصبة الأمم فى منع حرب عالميه تانيه. رغم كده، بعض المعلقين فضلوا يستخدموه وهما بيتكلموا عن النظام اللى أسسته دول الحلفاء المنتصره بعد نهاية الحرب.

المصطلح رجع ينتشر بقوه بعد نهاية الحرب البارده، لما استخدمه كل من الرئيس الأمريكى جورج بوش الأب والزعيم السوفيتى ميخائيل غورباتشوف عشان يوصفوا شكل المرحله الجديده وروح التعاون بين القوى العظمى.

 التعريف والغرض 
جوهر النظام العالمى هو مجموعة القوانين والقيم الكامنه اللى بتفسر حركة النظام ده وسلوك القائمين وأولوياتهم واختياراتهم وتوقعاتهم. وبتتضمن الأخلاقيات والإجراءات المتبعه حسب رأى دعاة النظام العالمى الجديد على أنها صوره من أشكال تبسيط العلاقات وتجاوز العقد التاريخيه والنفسيه والنظر للعالم باعتباره قريه واحده. والنظام العالمى الجديد، حسب رؤيتهم، هو نظام رشيد بيضم العالم بأسره، ومبقاش فيه انفصال أو انقطاع بين المصلحه الوطنيه والمصالح الدوليه وبين الداخل والخارج. والنظام العالمى الجديد بيحاول يضمن الاستقرار والعدل للجميع بما فيها المجتمعات الصغيره، وبيضمن حقوق الإنسان للأفراد.

 لينكات برانيه 

 مصادر 


تصنيف:الحرب البارده